Die wêreld in foto’s – 19 April 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense hou ŉ Israelse akrobatiese vliegspan dop tydens ŉ verbyvlug as deel van dié land se 70ste onafhanklikheidsdagviering in Tel Aviv. (Foto: Ariel Schalit, AP) Soldate van die Coldstream-wag dra vlae van die 53 Statebondslande buite die Buckingham-paleis in Londen voor die formele opening van die Statebond-leiersberaad. (Foto: Gareth Fuller, AP) ŉ Vuurtoring word Donderdag na die berg Guschakopf in Bad Ragaz, Switserland, vervoer. Dié toring is opgestel as deel van die buitelug-kunsuitstalling “BadRagartz” wat op 5 Mei begin. (Foto: Gian Ehrenzeller, AP) ŉ Sandstorm tref deelnemers aan die 33ste Marathon des Sables in die Sahara-woestyn naby Merzouga in suidelike Marokko. (Foto: AP) ŉ Man besig met kunsmatige bestuiwing van ŉ peerboom in ŉ tuin in Liangshan in China se Hebei-provinsie. (Foto: Yang Shiyao Xinhua)